La Ligada sentabr oyining eng yaxshi o‘yinchisi aniqlandi

“Real Sosyedad” safida to‘p surayotgan norvegiyalik yarim himoyachi Martin Edegor La Ligada sentabr oyining eng yaxshi futbolchisi deb topildi.

Edegor bu yo‘lda “Real Madrid” hujumchisi Karim Benzema hamda “Vilyarreal” to‘purari Xerard Morenoni ortda qoldirdi.
Martin La Liganing sentabr oyidagi 4 ta o‘yinida 1 ta gol urib, 2 ta golga assistentlik qildi.
Ma’lumot uchun, norvergiyalik futbolchining transferi huquqi “Real Madrid”ga tegishli. Qayd etilishicha, madridliklar futbolchining tovon pulini 350 million yevro qilib belgilagan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!